**Jegyzőkönyv**

**Nagykovácsi Nagyközség Önkormányzat**

**Ügyrendi, összeférhetetlenségi, jogi és külső kapcsolatok bizottság nyilvános üléséről**

**Az ülés helye: Vállalkozói Inkubátorház**

**Az ülés időpontja: 2016. április 27.** (szerda, 8 óra)

**Meghívottak:** Bánóczi Margit elnök, Tegzes Endre, Gerely Gábor, dr. Lovas András, dr Borók György, Kiszelné Mohos Katalin polgármester, Szemesy Barbara alpolgármester, dr. Fegyveres-Fiskál Gábor alpolgármester, Papp István jegyző, Braczkó Gábor Budakeszi Rendőrőrs parancsnoka, Uzsoki Gábor Budakörnyéki Közterület-felügyelet vezetője

**Megjelentek:** Bánóczi Margit elnök, Tegzes Endre, Gerely Gábor, dr. Borók György, Kiszelné Mohos Katalin polgármester, Papp István jegyző, dr. Németh Zsanett aljegyző, dr. Klein Katalin képviselő, Grégerné Papp Ildikó osztályvezető, Uzsoki Gábor Budakörnyéki Közterület-felügyelet vezetője, Veverka Gábor körzeti megbízott, Erőss Kálmán közterület-felügyelő, Kissné Szalay Erzsébet jegyzőkönyvvezető.

**Bánóczi Margit elnök:** Köszöntöm a megjelenteket. Megállapítom, hogy az Ügyrendi, összeférhetetlenségi, jogi és külső kapcsolatok bizottsági ülésen valamennyi tag jelen van, tehát a bizottság határozatképes. Van-e hozzászólás a napirendhez? Nincs. Akkor szavazásra teszem fel az ülés napirendjét a meghívóban kiküldöttek szerint. Aki elfogadja, igennel szavaz. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK**

**8/2016. (IV. 27.) HATÁROZATA**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága 2016. április 27-i ülésén az alábbi napirendeket tárgyalja.

1. **A Pest Megyei Rendőr-főkapitányság Budaörsi Rendőrkapitányság Budakeszi Rendőrőrs 2015. évi beszámolója**
2. **Beszámoló a Budakörnyéki Közterület-felügyelet 2015. évi tevékenységéről**

**Határidő:** azonnal

**Felelős:** ÜB elnöke

**1. napirendi pont**

**A Pest Megyei Rendőr-főkapitányság Budaörsi Rendőrkapitányság Budakeszi Rendőrőrs 2015. évi beszámolója**

**Bánóczi Margit elnök**: A napirendi pont előadója Grégerné Papp Ildikó osztályvezető asszony. Átadom a szót, hogy röviden ismertesse az előterjesztést.

**Grégerné Papp Ildikó osztályvezető**: *Röviden ismertette az előterjesztést.*

**Bánóczi Margit elnök**: Köszönöm. Van-e hozzászólás, vélemény? Nincs. Akkor az előterjesztésben foglalt határozati javaslatról szavazzunk. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**9/2016. (IV. 27.) HATÁROZATA**

**Tárgy: A Pest Megyei Rendőr-főkapitányság Budaörsi Rendőrkapitányság Budakeszi Rendőrőrs 2015. évi beszámolója**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek, hogy fogadja el a Pest Megyei Rendőr-főkapitányság Budaörsi Rendőrkapitányság Budakeszi Rendőrőrs 2015. évi beszámolóját.

**Határidő:** azonnal

**Felelős:** polgármester

**2. napirendi pont**

**Beszámoló a Budakörnyéki Közterület-felügyelet 2015. évi tevékenységéről**

**Bánóczi Margit elnök:** A napirendi pont előadója ismételten osztályvezető asszony. Átadom a szót, hogy röviden ismertesse az előterjesztést.

**Grégerné Papp Ildikó osztályvezető**: *Röviden ismertette az előterjesztést.* A szakmai részekről bővebben intézményvezető úr tud beszámolni.

**Uzsoki Gábor intézményvezető**: *Ismertette a beszámolóban foglaltakat.* Kiegészítésként szeretném elmondani, hogy a települések száma május 1-től 9. Tinnye és Páty is csatlakozott a felügyeletet működtető településekhez. A kollegák száma is feltehetően emelkedni fog. Emellett Nagykovácsi is egy fél állással szeretne bővíteni. A beszámolót a Budakörnyéki Önkormányzati Társulás elfogadta.

**Kiszelné Mohos Katalin polgármester**: Amikor településünk bekapcsolódott ebbe a szervezetbe, akkor a beszedett bírságok teljes egészében ott maradtak a szervezetnél. Azóta a BÖT úgy döntött, hogy 85 % visszakerül a településekhez. Úgy tudom, hogy az idei évtől kezdődően a bírságokkal kapcsolatban van egy magasabb rendű jogszabály, ami ezt szabályozza. Erről hallhatnánk tájékoztatást?

**Uzsoki Gábor intézményvezető:** Sajnos a jogalkotó úgy határozott, hogy ettől az évtől a szabálysértési törvény módosításával az önkormányzatoktól elvonja a szabálysértési bírság bevételt. Január 1-től ezt a költségvetésbe kell befizetni. Ez csak a szabálysértésekre vonatkozik. A közösségellenes magatartásokra, illetve a KRESZ szabálysértések miatti közigazgatási bírságokra nem. Ez azt jelenti, hogy nekünk át kell szervezni a munkát. Az önkormányzati rendeletek alapján a közösségellenes magatartások esetében javasolnám a rendelet felülvizsgálatát, illetve indokolt esetben érdemes lenne önálló rendelet alkotása ebben a témában. Más települések gyakorlatában ez általában így jelenik meg.

**dr. Borók György**: Köszönet a láthatóan megnövekedett hatósági jelenlétért. A közterület-felügyelő jelenlétével kapcsolatban lenne egy észrevételem. A vasárnapi nyitva tartás miatt várhatóan a cigányok vasárnap is árulni fognak a CBA előtt. Szombaton jelenleg is ott vannak, és nincs közterület-felügyelet. Másrészről a természet-károsítás szabálysértése is tetten érhető, mert védett növényeket árulnak. Javasolnám, hogy gyakoribb szankcionálásra kerüljön sor. A másik pedig az illegális parkolás, ami szintén a szombati napokat érinti. Úgy látjuk, hogy ennek az ellenőrzésére nincs kapacitás. Ha erre az önkormányzat tud biztosítani erőforrást, az örvendetes. Ez ügyben is szükség lenne lépéseket tenni. Amit még szeretnék jelezni, hogy a szabálysértési bírságok kapcsán várhatóan még ebben az országgyűlési időszakban benyújtásra kerül egy módosítás, amely a jelenlegi helyzetet módosítani fogja. Az állattartás kapcsán is várható még törvény módosítás, amely szintén a szankcionálás lehetőségét fogja bővíteni.

**Uzsoki Gábor intézményvezető:** Örvendetes lenne, ha a bírságok kapcsán tényleg változás történne. A hétvégével kapcsolatban szeretném elmondani, hogy a felügyelet létszáma sajnos nem alkalmas arra, hogy ilyenkor folyamatosan jelen tudjunk lenni a településeken. Az idei év egyik célkitűzése, hogy lehetőleg minél többször legyen, szúrópróba szerűen ellenőrzés hétvégéken is. Az engedély nélküli árusítással kapcsolatban azt tudom elmondani, hogy a jelenlegi törvényben szerepel az engedély nélküli árusítás szankcionálása, eddig ez nem volt. Ez talán megoldás lehet a jövőre nézve, egy egyszerűbb eljárás lehetősége. Visszatérve a hétvégi parkolásra. Engedélyt kérek a BÖT-től még egy autó vásárlására, többek között azzal a céllal, hogy Nagykovácsiba is legalább egyszer át tudjon jönni a kollégánk.

**Gerely Gábor:** Az iskola előtti reggeli közlekedési problémákkal nem tudom, hogy a rendőrséghez, vagy a közterület-felügyelethez forduljak.

**Veverka Gábor**: A tegnapi napon jegyző úrral beszéltünk erről a témáról, és abban állapodtunk meg, hogy egyeztetünk a közterület-felügyelővel, illetve a főépítész úrral, és megpróbálunk megoldást találni erre.

**Bánóczi Margit elnök**: Köszönöm. Van-e további kérdés, hozzászólás? Nincs. Akkor szavazásra teszem fel az előterjesztésben foglalt határozati javaslatot.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 5 tagja 5 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**10/2016. (IV. 27.) HATÁROZATA**

**Tárgy: Beszámoló a Budakörnyéki Közterület-felügyelet 2015. évi tevékenységéről**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek, hogy fogadja el a Budakörnyéki Közterület-felügyelet 2015. évi tevékenységéről szóló beszámolót.

**Határidő**: azonnal

**Felelős**:Polgármester

**Bánóczi Margit elnök**: Köszönöm szépen. Van-e további hozzászólás, kérdés? Nincs. Akkor köszönöm szépen a részvételt, a bizottság ülését 8 óra 25 perckor bezárom.

K.m.f.

Bánóczi Margit Tegzes Endre

elnök tag